Okresná prokuratúra Martin 
Vajanského nám. 1, 036 80 Martin 1 	

Sp. zn. : 2 Pv 58/12/5506	Martin, 14.1.2014
EEČ : 2-40-7-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Martin
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako otec mal. XXXXX, nar. XXXXX, mal. XXXXX, nar. XXXXX a mal. XXXXX, nar. XXXXX, ku ktorým mal vyživovaciu povinnosť vyplývajúcu z ustanovení Zákona o rodine a ktorú mal najprv určenú rozsudkom XXXXX  zo dňa 17. 03. 2011 , vykonateľným 04. 04. 2011 a mal prispievať na výživu maloletých JXXXXX na každé z detí vo výške 30%  životného minima na nezaopatrené dieťa počnúc dňom právoplatnosti rozsudku, vždy do každého 20-teho dňa v mesiaci vopred k rukám matky XXXXX, rod. XXXXX XXXXX ktorej boli deti zverené do výchovy a opatery a neskôr podľa rozsudku  XXXXX zo dňa 31.05.2011 v spojení s rozsudkom XXXXX zo dňa 31.08.2011, právoplatným a  vykonateľným 18.10.2011,  mal prispievať na výživu XXXXX mesačne od 01.01.2011 a naposledy podľa rozsudku XXXXX mal prispievať zvýšené výživné na maloletých XXXXX od 01.08.2012 a na XXXXX po 80,-€ mesačne od 01.08.2012 vždy do každého 20-teho dňa vopred k rukám matky; túto povinnosť si neplnil pravidelne a v určenej výške, čím mu vznikol dlh na bežnom výživnom od 01.01.2011 doposiaľ, vrátane mesiaca október 2013 vo výške najmenej 2993,87 €,  k rukám matky XXXXX;   v sledovanom období bol obvinený v evidencii uchádzačov o zamestnanie naposledy   od 11.02.2011 do 29.11.2011, kedy bol vyradený na vlastnú žiadosť , bol poberateľom dávky a príspevku v hmotnej núdzi od 01.06.2011 do 30.09.2011 preddavkovo, ktoré dávky bol povinný vrátiť, pracoval v sledovanom období brigádnicky v XXXXX, bol poberateľom invalidného dôchodlku a matka bola v sledovanom období poberateľkou náhradného výživného,

lebo je trestné stíhanie neprípustné podľa § 9 odsek 1 písmeno d

Odôvodnenie:
Poverený príslušník OO PZ Martin - XXXXX  uznesením XXXXX začal trestné stíhanie pre prečin zanedbania povinnej výživy podľa § 207 ods. 1 Trestného zákona. Dňa 30. 06. 2012 trestné stíhanie podľa § 228 ods. 2 písm. a) Trestného poriadku bolo prerušené a dňa 16. 05. 2013 bolo v trestnom stíhaní podľa § 228 ods. 5) Trestného poriadku pokračované. V priebehu vyšetrovania došlo k zmene právnej kvalifikácie na prečin zanedbania povinnej výživy podľa § 207 ods. 1, ods. 3 písm. b ) Trestného zákona a spisový materiál bol odstúpený na OKP OVK OR PZ Martin a vyšetrovateľ OVK OR PZ Martin vykonáva vyšetrovanie pod XXXXX pre prečin zanedbania povinnej výživy podľa § 207 ods. 1, ods. 3 písm. b) Trestného zákona. 
	   Počas vyšetrovania boli k veci vypočutá ako svedok , oprávnená matka XXXXX, ktorej boli deti zverené do výchovy a opatery. Z konania obvineného usvedčuje. 
	  Do spisového materiálu boli zabezpečené správy z ÚPSVaR Martin, rozsudky Okresného súdu v XXXXX a Krajského súdu v XXXXX rozhodnutia ÚPSVaR XXXXX správy Sociálnej poisťovne, pobočka XXXXX na obvineného, rodné listy detí, potvrdenia o návšteve školy, správa z katastra nehnuteľností, výpis z registra priestupkov a odpis z  registra trestov na obvineného.
Na základe správy OO PZ XXXXX, ako aj na základe zistenia vyšetrovateľa na XXXXX  je zrejmé, že obvinený XXXXX dňa 31. 10. 2013 v areáli XXXXX Následne vyšetrovateľ do spisu zabezpečil úmrtný list z XXXXX  Matričného úradu XXXXX XXXXX podľa ktorého XXXXX zomrel 31.10.2013.Fotokópia úmrtného listu tvorí obsah vyšetrovacieho spisu. na č.l. 96.
Vyživovacej povinnosti voči deťom  si bol obvinený vedomý, nakoľko vyživovacia povinnosť mu bola nariadená už v roku 2011 a výživné čiastočne poukazoval k rukám matky. Bolo zistené, že obvinený nebol na ÚPSVa R v XXXXX evidovaný ako uchádzač o zamestnanie a ani ako poberateľ dávky a príspevku v hmotnej núdzi, a ani inej dávky, ale bol poberateľom invalidného dôchodku.           Pri aktuálnom preverovaní pobytu obvineného bolo zistené, že sa nezdržiaval            v mieste  bydliska v XXXXX XXXXX  a jeho pobyt,   pohyb v meste XXXXX sa taktiež nepodarilo zistiť  ani pracovníkom PZ. K pobytu obvineného sa vyjadrila jeho bývalá manželka, podľa vyjadrenia ktorej bývalý manžel sa zdržiaval u XXXXX, XXXXX. Následne bolo zistené, že sa prechodne zdržiaval aj mimo územia Slovenskej republiky, v XXXXX v letných mesiacoch počas žatv, o čom sa  vyšetrovateľ dozvedel  07.11. 2013. Dňa 08.11.2013   vyšetrovateľ bol upovedomený Obvodným oddelením PZ v XXXXX o úmrtí obvineného XXXXX
 Podľa § 215 ods. 1 písm. d) Tr. por. trestné stíhanie sa zastaví, ak je neprípustné vzhľadom na ustanovenie § 9 ods. 1 Tr. por. 
Podľa § 9 ods. 1 písm. d )Tr. por. trestné stíhanie nemožno začať a ak už bolo začaté nemožno v ňom pokračovať a musí byť zastavené proti tomu, kto zomrel. Keďže je nepochybné, že obvinený XXXXX zomrel v októbri 2013, v trestnom stíhaní obvineného nemožno pokračovať a musí byť zastavené
Vzhľadom na uvedené skutočnosti bolo potrebné zastaviť trestné stíhanie tak, ako je to uvedené vo výrokovej  časti uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Beáta Amchová
prokurátorka